மனிதர்களுக்கு இத்தனைத் தீங்குகளைக் கொடுக்கும் ஈக்கள், கால்நடை வளர்ப்பில் எத்தனை இன்னல்களைக் கொடுக்கின்றன என்பது அவற்றை வளர்ப்பவர்களுக்குத்தான் தெரியும். சுமார் 20 வகையான ஈக்கள் கால்நடை வளர்ப்பில் தொல்லையைக் கொடுக்கின்றன. இதில் முக்கியமானது தொழுவ ஈக்கள். இவைகள் வீட்டு ஈக்களைப் போன்றே நிறம், அமைப்பு மற்றும் தோற்றத்தில் காணப்பட்டாலும், இதன் வாயின் அமைப்பு வீட்டு ஈக்களைவிட சற்று மாறுபட்டிருக்கும். இந்த வகை ஈக்களில் பெண் ஈக்களும், ஆண் ஈக்களும் மாடுகளை கடிக்கின்றது. கடிப்பதனால் மாடுகளுக்கு ரத்த இழப்பு உண்டாகிறது. மாடுகளுக்கு இதன் கடிக்கும் வலி தொந்திரவு தரக்கூடியதாக இருப்பதால், அடிக்கடி வாலை வீசியும், முகத்தை ஆட்டியும் ஈக்களை ஓட்டுகின்றன. இந்த ஈக்கள் கடிக்கின்ற ‘கடிவாய்’ வழியே அடைப்பான் நோய், பித்தப்பை நோய் பரப்பும் நோய் காரணிகள் உள்ளே செல்கின்றன.